Diari Oficial de la Generalitat Valenciana


Sumari del DOGV 178, del 16-07-1984 (1984/803184)

ORDRE de 6 de juny de 1984, de la Conselleria de Cultura, Educació i Ciència, per la qual es regula el règim de subvencions a Centres docents privats d'EGB, per al curs 1984-85 i es fixen nous mòduls de subvenció.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   178

Data del DOGV
:   16-07-1984

Secció del DOGV
:   ALTRES DISPOSICIONS

Número del document
:   1984/803184


Data del document
:   06-06-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juny de 1984, de la Conselleria de Cultura, Educació i Ciència, per la qual es regula el règim de subvencions a centres docents privats d'EGB per al curs 1984-85 i es fixen nous mòduls de subvenció.  
D'acord amb les disponibilitats pressupostàries, i fins que no entre en vigor el règim de concerts previst en la Llei reguladora del dret a l?Educació, cal regular el sistema de subvencions als Centres docents privats introduint-hi aquelles modificacions que permeten oportunament l'aplicació més eficaç a la nova normativa.   
Les mesures més importants adoptades fan referència als tipus de subvencions. Per tal d'aconseguir l'objectiu de la gratuïtat i l'equiparació de totes les unitats subvencionades, es redueixen a dos els tipus de mòduls que es poden aplicar a les unitats privades i es tendeix igualment a igualar els ingressos totals obtinguts per subvenció i per aportacions familiars.   
El règim de subvencions es reserva exclusivament al nivell d'EGB, perquè s'anuncia la supressió de subvencions a partir del curs 1985-86 per a aquelles unitats dels extingits Consell Escolars Primaris que imparteixen un nivell no obligatori com és ara el de Pre-escolar.   
Per tot això, i en aplicació de les competències pròpies de la Comunitat Valenciana en matèria d'ensenyament, establertes a l'article 35 de la Llei Orgànica 5/1982, d'1 de juliol, que aprovà l?Estatut d'Autonomia, i en exercici de les atribucions establertes en matèria de subvencions a la gratuïta de l'ensenyament, pel Reial Decret 2093/83 de 28 de juliol, sobre el traspàs de funcions i serveis en matèria d'ensenyament a la Generalitat Valenciana,   
DISPOSE:   
Article 1. Objectiu de les subvencions.   
1.1. El règim de subvencions a Centres docents privats d'EGB per al curs 1984-85 es basarà fonamentalment en els principis següents:   
1.1. 1. Pròrroga de subvencions. -Es prorroguen les subvencions d'aquells Centres que en foren beneficiats durant el curs 1983-84 d'acord amb els criteris següents:   
a) A partir de 1'1 de setembre de 1984 hi haurà dos tipus de subvenció, la modalitat A, que comprén despeses de personal i despeses de funcionament, i la modalitat B que comprén únicament despeses de personal.   
b) Les unitats actualment subvencionades al 100 % s'integraran en la modalitat A, i les unitats amb ajuda al preu, compreses en les modalitats B i C de l'Ordre de la Conselleria de 9 de setembre de 1983, podran sol·licitar de ser subvencionades en qualsevol de les modalitats A o B, previstes en aquesta Ordre, d'acord amb la convocatòria que aquesta regula.   
c) Els Centres subvencionats amb ajuda al preu que no desitgen cap de les opcions assenyalades en el punt anterior o que no reunesquen els requisits de l'apartat 1.1.2. b) d'aquesta Ordre podran continuar subvencionats durant el curs 1984-85, excepcionalment i amb caràcter improrrogable, per al curs següent, en la modalitat C, sense perjudici que posteriorment es puguen acollir al règim de finançació pública a través de la corresponent convocatòria, en el qual cas la petició tindrà caràcter de noves unitats a finançar.   
Aquests Centres rebran durant el curs 1984-85 el mòdul previst en aquesta Ordre per a la modalitat C i les percepcions familiars establertes a l'article 9 de l?esmentada Ordre de la Conselleria de 9 de setembre de 1983.   
A aquest efecte, dins del mateix termini assenyalat en el punt 2.2. d'aquesta Ordre presentaran la corresponent documentació als Serveis Territorials. En aquesta haurà de constar clarament l'opció i que n'ha estat comunicada a les famílies dels alumnes.   
1.1.2. Convocatòria per a unitats de creixement vegetatiu, canvis de mòdul i noves unitats. S'obri una convocatòria per atendre les necessitats esmentades. Aquesta es resoldrà d'acord amb les disponibilitats pressupostàries amb preferència absoluta per a les unitats de creixement vegetatiu i harmonitzant la concessió de canvis de mòduls i noves unitats amb l'objectiu de satisfer necessitats reals d'escolarització d'acord amb els criteris següents:   
a) En els Centres actualment subvencionats que hauran experimentat variació en el nombre d'unitats, en més o en menys, només es finançaran les unitats realment en funcionament. En aquest sentit, els Serveis Territorials d'aquesta Conselleria proposaran l'augment en concepte de creixement vegetatiu de les quals, degudament autoritzades, seran necessàries per a l'adequada escolarització, així com la disminució de les que no ho fossen una vegada se'n comprove la matrícula per al curs 1984-85.   
b) Estudiades les necessitats d'escolarització de les diferents zonas, es proposarà la concessió de canvis de mòdul i la d'aquelles noves unitats que satisfacen necessitats reals d'escolarització o que atenguen poblacions escolars de condicions econòmiques desfavorables.   
1.2. Es mantindran les subvencions pels conceptes següents: Unitats de direcció, seminaris, unitats-pont de l'Apostolat Gitano i seccions filials.   
En relació a les unitats de Patronat, s'unifiquen els mòduls i els Serveis Territorials han d'adoptar les mesures necessàries per tal de proposar-ne la conversió en unitats privades. A aquest afecte la Direcció General d'Educació Bàsica dictarà les instruccions oportunes.   
També es prorroguen les anomenades unitats vacants de Patronat, i s'aplicaran en relació a les que impartirán el nivell Pre-escolar, les normes següents:   
a) No es concediran noves subvencions de aquest tipus d'unitats, per tal com el nivell impartit no és obligatori.   
b) Les actualment existents tindran la consideració d'unitats subvencionades de modalitat B i únicament se subvencionaran durant el curs 1984-85.   
1.3. Les quantitats que rebran per unitat seran les establertes en la norma 8.ª d?aquesta Ordre.   
Article 2.n Peticions: forma, lloc i termini.   
2.1. Les sol·licituds de les subvencions objecte d'aquesta Ordre s?efectuaran necessàriament en els models d'instàncies i amb els formularis normalitzats que estaran a disposició dels Centres interessats als Serveis Territorials.   
2.2. Les instàncies i els formularis, degudament complimentats serán presentats en els esmentats Serveis Territorials en el termini de quinze dies naturals a partir del dia següent al de la publicació d'aquesta Ordre.   
Article 3.r Requisits dels Centres.   
3.1. Els centres docents peticionaris hauran de reunir els requisits següents:   
a) Estar degudament autoritzats , i no serà suficient la mera autorització prèvia concedida a recer de l'article 5.é del Decret 1855/1974 de 7 de juny.   
b) Haver estat classificats en qualsevol dels tipus establerts en l'Ordre Ministerial de 22 de maig de 1978 per al supòsit de Centres l'autorització dels quals fou concedida abans de l'esmentat Decret 1855/1974 de 7 de juny.   
c) Que el nombre d'unitats en funcionament siga, com a mínim., de vuit, les quals han de correspondre als vuit cursos d'EGB.   
d) Tenir una relació mitja professor/alumne per cada unitat per a la que se sol·licite subvenció que siga, pel cap baix, de 1/35 als municipis de més de 25.000 habitants i 1/30 als municipis de població inferior a aquesta xifra.   
3.2. Excepcionalment, i en els casos de necessària i urgent escolarització, es podran admetre peticions de Centres degudament autoritzats que no complesquen algun dels requisits establerts a l'apartat 3.1.   
Article 4.t Tramitació de les propostes.   
4.1. Les propostes de subvencions en funció de les prioritats d'acord amb els criteris establerts en aquesta Ordre serán formulades pels Serveis Territorials mitjançant els òrgans establerts en la legislació vigent, previ informe de les Inspeccions d'Educació Bàsica corresponent, i verificació de les dades que figuren en les instàncies i documents normalitzats presentats pels Centres.   
4.2. En cada Servei Territorial hi haurà una Comissió de Subvencions que, d'acord amb els criteris i prioritats i sobre la base dels informes a què fa referència el paràgraf anterior realitzarà la selecció de Centres a subvencionar en l'àmbit territorial corresponent, donant preferència a les sol·licituds de canvi de mòdul al tipus A i de noves unitats que sol·liciten aquesta modalitat.   
Aquesta selecció serà remesa per les Comissions de Subvenció als respectius Serveis Territorials dins dels deu dies següents a l'acabament del termini de presentació de sol·licituds.   
4.3. En un termini no superior a tres dies, els Serveis Territorials enviaran les propostes a la Direcció General d'Educació Bàsica d'aquesta Conselleria per a la resolució definitiva.   
4.4. La Direcció General d'Educació Bàsica estudiarà les propostes rebudes, que serán resoltes prèvia consideració de les necessitats d'escolarització i totes les circumstàncies que s'escaiguen, per tal d'aconseguir una equitativa distribució dels recursos disponibles.   
La Resolució de la Direcció General d'Educació Bàsica determinarà els Centres i unitats finançats i fixarà la data d?efectivitat de les subvencions concedides, i contra aquesta es podrà interposar els recursos establerts en la legislació vigent.   
Article 5.é Comunicació i publicitat de la concessió de  
subvenció.   
5.1. La comunicació relativa a la subvenció es farà d'acord amb el model que establirà la Direcció General d'Educació Bàsica.   
5.2. Els Serveis Territorials remetran la comunicació a tots els Centres que hauran sol·licitat d'acollir-se a les subvencions. També disposaran la publicació en la premsa local de la relació de Centres subvencionats de la província per a general coneixement.   
5.3. Els Centres hauran de posar l'esmentada comunicació en coneixement dels professors i dels pares dels alumnes. La resolució haurà d'estar exposada permanentment de forma visible en el Centre. El compliment d'aquest requisit haurà de ser comunicat per la Direcció del Centre mitjançant un escrit dirigit als Serveis Territorials corresponents que haurà d'estar signat per la totalitat dels membres de la Comissió a què fa referència l'article 11 d'aquesta Ordre.   
Article 6.é  
6.1. Les propostes de selecció per a la concessió de subvencions als Centres docents privats que realitzen les Comissions de Subvenció hauran d'atendre a les prioritats de finançació establertes a l'apartat 1.1.2. d'aquesta Ordre, i es basarà necessàriament en els criteris següents: Centres que satisfaran necessitats d'escolarització, nivell sòcio-econòmic de les famílies, preus rebuts per tots els conceptes i selecció d'alumnat d'acord amb criteris establerts pels Centres públics; fruiran de preferència aquells Centres que escolaritzen amb caràcter exclusiu una zona.   
6.2. Els informes de les Inspeccions als qui fan referència l'article 4.t d'aquesta Ordre s'hauran d'atenir a les prioritats i criteris assenyalats i, en especial, a tots aquells que asseguren una òptima coordinació de les xarxes de Centres per a una adequada escolarització i possibiliten la impartició d'ensenyament gratuït.   
Article 7.é Comissió de Subvencions dels Serveis Territorials d'Educació. .  
En cada Servei Territorial hi haurà una Comissió de Subvencions la composició i funcions de la qual seran les mateixes que es contemplen a l'article 6.é de l?ordre de la Conselleria de 9 de setembre de 1983 (DOGV del 22 de setembre).   
Aquestes Comissions es reuniran necessàriament en els mesos corresponents al principi i fi del curs escolar. També es reunirà si ho requeria el President o a petició d'un terç dels components.   
Article 8.é Mòduls de subvenció.   
8.1. Els Centres subvencionats durant el curs 1984-85 rebran, pels diferents tipus i modalitats de subvenció corresponents les quanties establertes en els mòduls que figuren a l'annex I d'aquesta Ordre, sempre que les quantitats senyalades com a despeses de personal docents corresponguen amb les pactades en el Conveni Col·lectiu corresponent. En el cas que per Conveni es pacte o romanguen invariables quantitats inferiors, només es faran efectives les corresponents al Conveni Col·lectiu vigent, l'Administració no assumirà el pagament de les quantitats que es podran fixar en Conveni i que resulten superiors a les considerades en aquesta Ordre.   
Els mòduls esmentats han estat fixats d'acord amb el desglossament que figura a l'annex II, i s'haurà de tenir en compte que les quantitats assenyalades en el concepte de despeses de personal tenen caràcter indicatiu i de màxim, i es lliuraran als Centres al seu moment les aprovades i que corresponguen en virtut del Conveni que se subscriga.   
8.2. La quantitat de subvenció concedida en concepte de despeses de personal s'haurà d'aplicar necessàriament al pagament dels salaris, antiguitat i Seguretat Social del professorat d'EGB en les quanties establertes per la normativa vigent en matèria laboral i de Seguretat Social, inclosos els règims especials.   
La partida salaris es justificarà amb les mensualitats realment satisfetes al professorat que, amb la titulació adequada, impartirà aquest nivell, i no s'admetrà en el cas del professorat que imparteix classes en altres nivells res més que la part imputable a l'horari que realitze a l'esmentat nivell d'EGB.   
Idèntic criteri de triennis realment satisfets s'aplicarà per a justificar aquesta partida.   
Els possibles remanents de les partides de salaris, triennis i Seguretat Social es reintegraran a la Tresoreria, llevat del cas que la xifra real de triennis satisfets supere la quantitat concedida, en el qual cas l'excés podrà justificar-se amb el remanent de despeses de personal, sense perjudici que l'Administració puga adoptar les mesures necessàries per a lliurar en aquests casos la quantitat real de triennis acreditats pels professors.   
Només podran justificar-se com a despeses de funcionament els remanents produïts en la partida de substitucions sempre que s'haguessen atés adequadament les necessitats de substitució de professorat per malaltia o una altra causa legal.   
8.3. Les Inspeccions Tècniques d'EGB adoptaran les mesures oportunes per tal de verificar a la fi del curs escolar que la subvenció concedida ha estat invertida íntegrament en despeses de personal i funcionament, d'acord amb allò que estableix el punt anterior.   
Es posarà cura especial a verificar la justificació del personal acollit al sistema de contractació temporal, i es procedirà al reintegrament a la Tresoreria de la diferència entre les quinze mensualitats que el mòdul comprén i les quantitats realment satisfetes al personal docent pels salaris, triennis i Seguretat Social d'acord amb el període de contractació.   
8.4. Per als Centres actualment subvencionats, la quantia dels mòduls i normes de justificació contingudes en aquesta Ordre tindran efectivitat des de l'1 de gener de 1 984.   
Article 9.é Obligacions dels Centres subvencionats.   
9.1. Seran obligacions mínimes dels Centres subvencionats:   
a) La publicació de la condició de Centre subvencionat, per la Conselleria de Cultura, Educació i Ciència de la Generalitat Valenciana per què s'haurà de col·locar prop de l'entrada principal i de forma que siga perfectament i fàcilment visible un rètol o cartell que n'indique la condició i tipus de subvenció que rep.   
 b) La col·locació amb els Serveis Territorials en tot allò que fa relació amb l'escolarització de la zona on estan situats, d'acord amb la circular sobre l'admissió d'alumnes emesa per aquesta Conselleria de data 21 de març de 1984.  
 c) El compliment de les disposicions legals que es dicten en matèria de gratuïtat, gestió dels fons públics destinats a la subvenció, cobrament de quotes a les famílies i admissió d'alumnes.  
 d) El compliment de les normes referents a períodes lectius, vacances, jornades continuades i, en general, tot el que faça referència a les disposicions corresponents al calendari escolar.  
 e) En general, col·locar amb l'Administració Pública per aconseguir l'objectiu de gratuïtat i integració social que persegueix la subvenció.  
9.2. D'acord amb l'article 15 del Decret 1855/1974, de 7 de juny, l?incompliment de les condicions imposades poden donar lloc a la renovació de l'autorització amb subjecció al procediment establert en els articles 16 i següents d'aquest.  
Sense perjudici del que disposa l'esmentat Decret, els Serveis Territorials que tinguen coneixement, adés per denúncia per qualsevol altre mitjà, de possibles irregularitats comeses per algun Centre en relació al contingut d'aquesta convocatòria hauran de:   
a) Notificar-les al Centre concedint-li el termini d'un mes per a la possible esmena o presentació de les al·legacions que considere oportunes.   
b) Si restava suficientment provat que el Centre ha incumplit les normes i no havia esmenat la irregularitat dins el termini assenyalat a l'apartat anterior, proposarà, oïda la Comissió de Subvencions, a la Direcció General d'Educació Bàsica, la no concessió de subvencions per a cursos o trimestres d'aquest, i pot proposar la retenció provisional de pagaments de les subvencions fins l'esmentada Direcció General adopte les mesures oportunes.   
Article 10. Percepcions de les famílies.   
A partir de l'1 de setembre de 1984 seran les següents:   
10.1. Ensenyament reglat. -Els Centres de la modalitat A podran continuar cobrant 480 ptes. per alumne/mes per un màxim de deu mensualitats, els de la modalitat B podran repercutir en les famílies la quantitat de 1.200 ptes. per alumne en les mateixes condicions ja assenyalades en la modalitat A.   
En el supòsit de Centres procedents de la modalitat C que passen a la B podran sol·licitar, prèvia justificació de la necessitat, l?augment de les 1.200 ptes. en les percepcions de les famílies fins a un màxim de 1.650 ptes. alumne/mes. Aquesta sol·licitud serà informada per la Comissió de Subvencions i resolta per la Direcció General d'Educació Bàsica, tenint l'autorització excepcional i transitòria.   
10.2. Activitats complementàries. -Per a la percepció de quantitats per activitats complementàries caldrà la prèvia aprovació dels Serveis Territorials amb informe de les corresponents inspeccions d'Educació Bàsica; hauran de ser voluntàriament acceptades, efectivament prestades i no hauran de suposar discriminació per als alumnes.   
De tota manera, no podran superar la quota de 1.100 pessetes alumne/mes, s'impartiran necessàriament fora de l'horari escolar i sobre matèries que no estiguen previstes amb caràcter preceptiu en els plans d'ensenyament.   
10.3. Serveis complementaris i d'altres prestacions. -Estaran subjectes als mateixos requisits de prèvia autorització, voluntarietat, efectivitat i no discriminació senyalats per a les activitats complementàries .   
Per aquests serveis (transport, menjador, residència) i prestacions (gabinet psicopedagògic, reconeixements mèdics, assegurança escolar, etc.) només podran repercutir en el cost efectiu i en cap cas poden constituir font de finançació del Centre.   
10.4. En els rebuts no podrà figurar cap altre concepte repercutible en les famílies, tret del de reserva de plaça per al curs següent, que no podrà excedir l'import d'un mes de la quota d'ensenyament reglat autoritzat segons el tipus de subvenció i que es reintegrarà durant tot el primer trimestre del curs escolar.   
10.5. Els Centres que resulten afectats pel canvi de tipus de subvenció s'hauran d'ajustar les quantitats rebudes de les famílies a què corresponguen al nou tipus concedit.   
Article 11. Control de les subvencions.   
11.1 Composició del Centre. -En els Centres amb unitats subvencionades es constituirà una Comissió de Control de les Subvencions, que estarà presidida per un Inspector, designat pel Cap dels Serveis Territorials i integrada pels Vocals següents:   
-El Titular del Centre o representant que designe.   
-El director o, si no n'hi ha, el qui exercirà aquestes funcions.   
-Dos representants del professorat elegits entre aquests en votació secreta, actuant-hi el més jove com a Secretari.   
-Dos representants dels pares d'alumnes elegits entre aquests en votació secreta i en reunió celebrada a aquest efecte, mitjançant convocatòria del Director.   
11.2. Funcions. -Serà competència de les Comissions de Control del Centre les següents:   
-Vigilar per l'adequada utilització de les subvencions rebudes pel Centre.   
-Examinar la justificació que des de les quantitats rebudes en concepte de subvenció ha de prestar el Centre.   
-Controlar l'exacte compliment pel Centre de les disposicions dictades en matèria de percepcions econòmiques de les famílies.   
11.3. Reunions. -Les Comissions de Control del Centre es reuniran una volta durant el curs escolar i sempre que amb causa justificada ho sol·licite el President o almenys tres dels components.   
De les sessions s'alçarà acta corresponent, de la qual s'enviarà copia al Cap dels Serveis Territorials d'Educació com a President de la Comissió de Subvencions.   
Article 12. Pagament de les subvencions.   
La subvenció s'abonarà durant el transcurs de cada trimestre, i per al pagament serà condició prèvia l'informe emés a aquest afecte en cada trimestre per les inspeccions corresponents sobre el corresponent correcte compliment per al Centre de tots els requisits i obligacions exigits per a la concessió de la subvenció, i, si s'escau, s?hauran d'adoptar les mesures previstes a l'apartat 9.2. d'aquesta Ordre.   
DISPOSICIONS FINALS  
Primera  
Els Serveis Territorials adoptaran les mesures oportunes per tal que les Comissions de Subvenció dels Serveis Territorials podran constituir-se dins la primera setmana següent a la finalització del termini concedit per a la representació de sol·licituds en convocatòria regulada per aquesta Ordre.   
També miraran que els Centres constituesquen les Comissions a què es refereix l'apartat 11.1. d'aquesta Ordre i comuniquen la composició abans de finalitzar el mes d'octubre del curs 1984-85.   
Segona  
La Direcció General d'Educació Bàsica adoptarà les mesures oportunes per tal de fer efectives als Centres les quantitats que corresponguen d'acord amb els mòduls que s'estableixen en aquesta Ordre.   
Tercera  
Aquesta Ordre de la Conselleria de Cultura, Educació i Ciència, entrarà en vigor el mateix dia que es publicarà al Diari Oficial de la Generalitat Valenciana.   
València, 6 de juny de 1984.   
El Conseller de Cultura, Educació i Ciència,  
CEBRIA CISCAR I CASABAN   
ANNEX I  
PRIMER PERIODE  
(de l'1-1-84 al 31-8-84)  
 Tipus Mòdul anual  
Unitats escolars privades  
 Tipus A 1.886.070  
 Tipus B 1.613.465  
 Tipus C 1.363.240  
Unitats Escolars de Direcció  
 Tipus A 1.661.491  
 Tipus B 1.421.346  
 Tipus C 1.200.914  
Unitats escolars de Patronat 169.937  
Unitats vacants de Patronat 1.661.491  
Alumnes Seminari 47.152  
Alumnes Apostolat Gitano 47.152  
Unitats Filials 2.007.892  
SEGON PERIODE  
(de l'1-9-84 al 31-12-84)  
 Tipus Mòdul anual  
Unitats escolars privades  
 Tipus A 1.886.070  
 Tipus B 1.661.491  
Unitats Escolars de Direcció  
 Tipus A 1.661.491  
Unitats escolars de Patronat 169.937  
Unitats vacants de Patronat 1.661.491  
Alumnes Seminari 47.152  
Alumnes Apostolat Gitano 47.152  
Unitats Filials 2.007.892  
ANNEX II  
DESGLOSAMENT DE MODULS D'UNITATS SUBVENCIONADES  
 Pessetes Total pessetes  
1. Desglosament d'unitats privades Tipus A  
 A) Despeses de personal docent:  
 Sou 1.141.545  
 Antiguitat 119.070  
 Seguretat Social 400.876  
   
 Total despeses de personal docent 1.659.313 1.661.491  
 B) D?altres despeses  
 Despeses de funcionament 169.937  
 Substitucions 54.642  
   
 Total d'altres despeses 644.649 418.579  
   
 TOTAL MODUL 1.886.070  
2. Desglosament d'antigues seccions Filials que imparteixen EGB.  
 A) Despeses de personal docent:  
 Sou 1.203.690  
 Antiguitat 149.355  
 Seguretat Social 430.268  
   
 Total despeses de personal docent 1.987.039 1.783.313  
 B) D?altres despeses  
 Despeses de funcionament 169.937  
 Substitucions 54.642  
   
 Total d'altres despeses 520.358 367.579  
   
 TOTAL MODUL 2.007.892  
3. Unitats de Direcció 1.661.491  
 S?abonen les despeses de personal docent de la unitat  
 privada.  
4. Unitat de Patronat 169.937  
 S'abonen únicament les despeses de funcionament.  
5. Unitats Vacants de Patronat 1.661.491  
 S'abonen les despeses de personal docent de la unitat  
 privada.  
6. Alumnes de Seminaris i Apostolat  
 Gitano 47.152  
 El mòdul aplicat és el resultat de dividir entre 40  
 alumnes la quantitat abonada per unitat privada.